Talina Teĥnika Universitato

La Teknologia Universitato de Talino (mallongigita TalTech, antaŭe TTÜ kaj TPI (estone), TUT (internacie); estone Tallinna Tehnikaülikool) estas la ĉefa teknika universitato de Estonio kaj internacie agnoskita centro por inĝenierarto, teknologio, natursciencoj , ekonomiko kaj sociaj sciencoj. TalTech situas en la distrikto Mustamäe de la ĉefurbo Talino kaj havas altlernejojn en Tartu kaj Kohtla-Järve. Malgraŭ la similaj nomoj, la Universitato de Talino kaj la Teknologia Universitato de Talino estas apartaj institucioj. Ĝi estis fondita en 1918 kaj havas universitatan statuson ekde 1936. La universitato estas unu el la tri gravaj altlernejoj de Estonio kaj la sola teknika universitato en la lando. La universitato ofertas ĉefe edukajn kampojn en inĝenierarto kaj natursciencoj, same kiel edukadon en ekonomiko kaj sociaj sciencoj. Ĝi estas unu el la ĉefaj inĝenieraj universitatoj en la Baltio kaj la novaj membroŝtatoj de la Eŭropa Unio. La universitato havas pli ol 14 000 studentojn, inkluzive de pli ol 600 internaciaj studentoj el 60 landoj. Ĉirkaŭ 2 000 homoj laboras en ĝiaj fakultatoj kaj esplorcentroj, inkluzive de 154 profesoroj. Instruado estas farata en la estona kaj la angla lingvoj. TTU situas en 15 akademiaj konstruaĵoj, unuigitaj sur ununura kampuso. Laŭ la Akademia Rangotabelo de Mondaj Universitatoj la universitato estas la tria plej alt-rangigita en la baltaj landoj, kiu lokas ĝin inter 601 kaj 800 tutmonde. Specife, ĝiaj fakultatoj pri sociaj sciencoj kaj komerco estas rangigitaj inter 201 kaj 250 kaj 301 kaj 400 respektive en la sama rangotabelo. Referencoj Eksteraj ligiloj Oficiala retejo